Eins og fjölmargir viðskiptavinir Íslandsbanka hafa tekið eftir hefur bankinn verið að bjóða upp á kjarnaþjónustu sína í gegnum tvö öpp . Bankareikningar , lán , og millifærslur í einu appi á meðan hitt app gefur meira vald yfir greiðslukortum . Þetta þykir notendum óþægilegt af fjölmörgum ástæðum og flestum var ljóst að stakt app yrði betri framtíðarlausn . Hvernig stakt app myndi virka var ekki endilega augljóst . Því var ráðist í að gera frumgerð til að reyna á hugmyndina . Íslandsbanki hafði gengið í gegnum endurmörkun og vann Kolibri með markaðsdeildinni að gerð stafrænnar ásýndar og hönnunarkerfis – í góðu samstarfi við auglýsingastofuna Brandenburg sem gerði prentmörkun . Þegar nýr vefur fór í loftið kom fljótt í ljós að upplifun af öppunum tveimur var sundurslitin og gamaldags , bæði hvað útlitið varðar og virkni . Það var því orðið aðkallandi að sameina virknina í einu appi og var sett af stað verkefni með það að markmiði . Fókus á heildræna upplifun í stafrænni þjónustu . Frumgerð að sameinuðu appi Vinna var langt komin með heildrænt stafrænt hönnunarkerfi og var því auðvelt að ráðast hratt í að púsla saman frumgerð að appi með notendaupplifun sem var í samræmi við upplifun af nýrri ásýnd bankans , m.a. á nýjum vef . Fyrst var virkni á öppunum tveimur kortlögð , greint hvað vantaði á milli appa , og byrjað að fylla í eyðurnar . Ýmsar útfærslur voru prófaðar í skissum á viðmóti . Þá var ráðist í gerð gagnvirkrar frumgerðar . Í leiðinni voru skoðaðar nýstárlegar aðferðir og notendavænni leiðir til að framkvæma aðgerðir eins og millifærslur , greiðslu reikninga eða byrjun á nýrri þjónustu hjá bankanum . Innspýting í framþróun . Tilgangur frumgerða er af ýmsum toga . Oft er hann sá að sannreyna grófa hugmynd og stundum er verið að þróa hárnákvæm líkön af vöru eða þjónustu . Hér var verið að sannreyna hugmyndir um stefnubreytingu og útbúa framtíðarglefsu byggða á notendamiðaðri hönnun . Það er því gaman að sjá á nýútkominni betu-útgáfu af nýju sameinuðu Íslandsbankappi að stefnunni hefur verið fylgt eftir af Íslandsbanka og samstarfsaðilum . Heildræn stafræn ásýnd er að mótast .